Anne Baxter

Si Anne Baxter (1923–1985) sarong aktres sa America na igwang malawak na karera sa pelikula, telebisyon, asin entablado. Nagpuon siya mag-arte sa edad na 13 sa entablado sa Broadway play na Seen But Not Heard  kan 1936. Makalihis an apat na taon, nagluwas si Baxter sa enot na feature film, an western 20 Mule Team (1940). Nagluwas man siya sa Orson Welles' period drama na The Magnificent Ambersons (1942) kaiba si Joseph Cotten asin  Dolores Costello, asin sinundan ini kan pagbida niya sa Billy Wilder's Five Graves to Cairo (1943). Kan 1946, ginampanan niya an role na babaying buratsera sa drama na The Razor's Edge, kun saen siya nanggana nin Academy Award for Best Supporting Actress. Makalihis an duwang taon, nagluwas siya kaiba si Gregory Peck sa western Yellow Sky.

Sa saiyang pagganap bilang Eve Harrington sa Joseph L. Mankiewicz's All About Eve (1950), nakakua siyang nominasyon sa Academy Award for Best Actress. Makalihis an tolong taon, nagluwas siya sa  Alfred Hitchcock's film noir I Confess (1953). Kan parehas na taon, nagluwas man siya sa Fritz Lang-directed film noir The Blue Gardenia. Dangan kan 1956, siya naging prinsesa nin Ehipto na si  Nefretiri sa Cecil B. DeMille-directed biblical epic The Ten Commandments kaiba si Charlton Heston asin Yul Brynner. Makalihis na apat na taon, nakakua siya nin Hollywood Walk of Fame.

An saiyang pagluwas sa anthology series na  General Electric Theater in 1957. Nagbida man siya sa mga anthology series arog kan The United States Steel Hour, The Alfred Hitchcock Hour  asin The DuPont Show with June Allyson. Kan 1960, si  Baxter nagganap bilang duwang kontrabida sa  Batman television series, asin kan 1969 nagin siyang nominado sa Primetime Emmy Award for Outstanding Lead Actress in a Limited Series or Movie sa saiyang pagganap sa The Name of the Game.

Kan 1971, nakabalik si Baxter sa Broadway theatre bilang Margo Channing sa Applause, musical adaptation kan All About Eve. An huri niyang pag-arte iyo an sa serye nin telebisyon na Hotel bilang Victoria Cabot.

Pelikula

Telebisyon

Entablado

Nota

Mga toltolan

Panluwas na takod